размер за разпределението по категории по размер на ниво група по NACE; не повече от 10 % от данните на равнището на или за отделните позиции по Продком.
 г)
 За променливите 460101 (Внос и придобиване на услуги), 460201 (Износ и предоставяне на услуги), 240401 (Статистическа стойност на вноса на предприятията) и 251101 (Статистическа стойност на износа на предприятията) — за малки държави: не повече от 40 % от данните на държавата членка могат да бъдат отбелязани с отметката СЕТО; за средни по големина държави: не повече от 15 %, а за големи държави: не повече от 10 %.
 В. ЕВРОПЕЙСКИ ПРОГРАМИ ЗА ФОРМИРАНЕ НА ИЗВАДКИ
 Европейските програми за формиране на извадки могат да ограничат обхвата на данните, подлежащи на предаване, при съставянето на статистически данни за променливите, посочени в приложение I към Регламента, за да се намалят разходите за националните статистически системи, да се гарантира спазването на европейските изисквания за данните и да се даде възможност на Комисията (Евростат) да изготвя надеждни европейски оценки за съответните показатели.
 Държавите членки, които участват в европейската програма за формиране на извадки, както е посочено по-горе, предават данни на Комисията (Евростат) най-малко за дейностите по NACE и продуктите по КПД, определени съгласно следната процедура:
 1.
 Във всяка държава отчитането е ограничено до дейностите или продуктите, чието тегло е равно или е по-голямо от 0,05 % от общото тегло (общата промишленост на еврозоната) на показателя през предходната базова година.
 2.
 Отчетните изисквания се актуализират рутинно едновременно с актуализацията на европейските тегла за новата базова година въз основа на теглата за предходната базова година.
 3.
 Първият референтен период за новите позиции е не по-късно от началото на новата базова година, считано от въвеждането на базова година три години по-късно.
 4.
 Актуализирането на европейските програми за формиране на извадки по тази линия не изисква специален правен акт.
 Условията на европейските програми за формиране на извадки могат да бъдат адаптирани спрямо промени в базовата година или в системата за класификация, както и спрямо важни структурни промени в еврозоната или в Европейския съюз.
 Всеки нов член на еврозоната или на Европейския съюз може да участва във всяка една от европейските програми за формиране на извадки към момента на присъединяването си към еврозоната или Европейския съюз. Комисията, след консултация със съответната държава членка, определя дейностите по NACE и продуктите по КПД, за които трябва да се предават данни в съответствие с горепосочената процедура, за да може тази държава членка да се съобрази с Регламент (ЕС) 2019/2152 в рамките на европейските програми за формиране на извадки.
 Г. ОСВОБОЖДАВАНЕ ОТ ЗАДЪЛЖЕНИЕТО ЗА ПРЕДОСТАВЯНЕ НА ДАННИ ВЪЗ ОСНОВА НА ИКОНОМИЧЕСКИЯ РАЗМЕР НА ДЕЙНОСТТА В РАМКИТЕ НА ДЪРЖАВАТА
 Във всяка държава членка отчитането трябва да бъде ограничено до онези дейности или продукти, чието тегло е равно на или е по-голямо от 0,05 % от общото тегло на показателя в държавата членка през текущата базова година (може да се използва предходната базова година, ако данните за текущата все още не са на разположение), освен ако се прилага европейска програма за формиране на извадки.
 Д. ДЪЛЖИНА